(Վավերացվել է Լիսաբոնի ճանաչման կոնվենցիայի կոմիտեի կողմից, Վիլնյուս, 16.06.1999թ.)ՆԱԽԱԲԱՆ Եվրոպական տարածաշրջանում բարձրագույն կրթությանը վերաբերող որակավորումների ճանաչման մասին կոնվենցիայի (Լիսաբոնի ճանաչման կոնվենցիա) Կողմերը՝ գիտակցելով այն փաստը, որ կրթության և ազատ ընտրության իրավունքը մարդու իրավունքներից մեկն է, և որակավորումների արդար ճանաչումը կրթության իրավունքի առանցքային տարրն է և հասարակության պատասխանատվությունը, հաշվի առնելով կրթական համակարգերի աճող բազմազանությունը ողջ Եվրոպայում և աշխարհում, և ուսանողների համար մատչելի ուսման բազում այլընտրանքային ձևերը, նկատի ունենալով բարձրագույն կրթության աճող ինտերնացիոնալացումը, ինչպես նաև բարձրագույն կրթություն ստանալու հնարավորություն տվող կրթությունը, համարելով,որ ցանկացած հանձնարարական, որն ընդունվել է Եվրախորհրդի և ՅՈՒՆԵՍԿՕ-ի հովանու ներքո պետք է նպաստի միջազգային փոխըմբռնմանը և հանդուրժողականությանը ու խթանի մարդկանց և ազգերի միջև փոխադարձ վստահությունը և խաղաղությունը, համարելով, որ միջազգային որակավորումների հնարավորությունը դյուրացնում է միջազգային ակադեմիական շարժունությունը, ինչը Եվրախորհրդի և ՅՈՒՆԵՍԿՕ-ի կարևոր նպատակներից մեկն է, դիտարկելով Լիսաբոնի ճանաչման կոնվենցիան և, մասնավորապես, չորրորդ բաժինը, որում արծարծված են բարձրագույն կրթություն ստանալու հնարավորություն ընձեռող որակավորումների ճանաչումը, հաշվի առնելով, որ Լիսաբոնի ճանաչման կոնվենցիան վերաբերում է Կողմերի կրթական համակարգերի որակավորումների ճանաչմանը և, հետևաբար, չի ընդգրկում որակավորումների միջազգային հնարավորությունը, հաշվի առնելով, որ Լիսաբոնի ճանաչման կոնվենցիայի հոդված X.2.5-ը նախատեսում է խորհուրդների, հայտարարությունների և արձանագրությունների պատրաստում` իբրև կոնվենցիայի լրացում, և որ թեպետև Կողմերը իրավաբանորեն պարտավորված չեն նման տեքստերով, նրանք պետք է գործադրեն իրենց առավելագույն ջանքերը դրանց կիրառությունը խրախուսելու համար, հաշվի առնելով, այնուամենայնիվ, որ միջազգային որակավորումների հնարավորության ճանաչմանն ուղղված միջազգային հանձնարարականը տեղին և անհրաժեշտ է, համաձայնել են հետևյալում. I. ՍԱՀՄԱՆՈՒՄ Սույն հանձնարարականի նպատակի համար, միջազգային որակավորումների հնարավորությունը վերաբերում է միջնակարգ դպրոցի ավարտական որակավորումներին, որոնք շնորհվում են ծրագրի ավարտին, որը`